b"\n_START_ARTICLE_\nProducte natural\n_START_PARAGRAPH_\nUn producte natural (en angl\xc3\xa8s: natural product en alemany: naturstoff) \xc3\xa9s una subst\xc3\xa0ncia qu\xc3\xadmica formada per organismes vius per tal de complir funcions biol\xc3\xb2giques, un sin\xc3\xb2nim modern \xc3\xa9s el de biomol\xc3\xa8cula. En contrast amb el terme col\xc2\xb7loquial els productes naturals dins la perspectiva cient\xc3\xadfica es defineixen com subst\xc3\xa0ncies pures o mescles de subst\xc3\xa0ncies. _NEWLINE_No es consideren com a productes naturals aquells materials org\xc3\xa0nics de la natura com s\xc3\xb3n per exemple, les plomes, la fusta o el cot\xc3\xb3. Encara que estan fets de materials naturals no s\xc3\xb3n mescles uniformes. Totes les subst\xc3\xa0ncies inorg\xc3\xa0niques que es presenten de forma natural com per exemple, els minerals o les roques, des d'aquesta definici\xc3\xb3, no es consideren tampoc productes naturals. _NEWLINE_Els productes naturals es formen o s'interconverteixen en tots els organismes vius. La seva s\xc3\xadntesi est\xc3\xa0 lligada a l'organisme amb una entrada d'energia. les seves tasques s\xc3\xb3n variades, depenent de les classes de compostos i van des del simple metabolisme o l'energia en les c\xc3\xa8l\xc2\xb7lules i els materials de construcci\xc3\xb3 a les tasques de control complexes. En termes de les seves funcions es poden distingir entre productes naturals primaris i secundaris. Les prim\xc3\xa0ries estan lligades a sostenir el creixement i la vida. Aquestes inclouen principalment els l\xc3\xadpids i els biopol\xc3\xadmers de carbohidrats i prote\xc3\xafnes. Els productes naturals secundaris inclouen els terpens, els arom\xc3\xa0tics i els alcaloides. _NEWLINE_La qu\xc3\xadmica dels productes naturals \xc3\xa9s una ci\xc3\xa8ncia interdisciplin\xc3\xa0ria amb els m\xc3\xa8todes de la qu\xc3\xadmica org\xc3\xa0nica i la qu\xc3\xadmica anal\xc3\xadtica. Tamb\xc3\xa9 s'utilitzen la biologia, la bioqu\xc3\xadmica, la fisiologia i la farm\xc3\xa0cia. T\xc3\xa9 gran significaci\xc3\xb3 en la farmacologia en el desenvolupament de noves drogues."